Suresh 172 Views
ప్రీమియం బ్రాండ్స్‌లో ‘సోనీ మార్కెట్‌ లీడర్‌!
హైదరాబాద్‌, ఆగస్టు 26: భారత్‌ ఎలక్ట్రానిక్స్‌ మార్కెట్‌ శరవేగంతో వృద్ధిచెందుతోందని, సాలీనా 10-20శాతం వరకూ నమోదవుతున్నదని సోని ఇండియా ఎండి కెనిచిరో హిబి పేర్కొన్నారు. విక్రయాల్లో టాప్‌ ఐదు కంపెనీల్లో ఒకటిగా సోని నిలిచిందని ఆయనఅన్నారు. హైదరాబాద్‌ డీలర్‌ నెట్‌వర్క్‌ పరిశీలనకు వచ్చిన ఆయన మీడియాతో మాట్లాడుతూ భారీ వృద్ధి మొబైల్‌మార్కెట్‌లోనే ఉందని, కెమేరా కేటగిరీలో పాయింట్‌ అండ్‌ షూట్‌ నుంచి ఎస్‌ఎల్‌ఆర్‌కు మారిందన్నారు. వృత్తినిపు ణుల కోసం ఉన్న కెమేరాలు మార్కెట్‌లో మంచి డిమాండ్‌ ఉందని పెళ్ళిళ్ల ఫోటోగ్రఫీ మరింతగా పెరుగుతున్నందున భారత్‌లో వీటికి డిమాండ్‌ ఎక్కువన్నారు. భారత్‌ మొబైల్‌మార్కెట్‌లో ఎక్కువ శాతం ఐదునుంచి పదివేలలోపు ఉన్న స్మార్ట్‌ఫోన్ల మార్కెట్‌ 90శాతం ఉందని, సోనీ ఆద్యంతం ప్రీమి యం మార్కెట్‌లో ఉంటుందని, రూ.20వేలు ఆపైబడిన ఉత్పత్తులే విక్రయిస్తామన్నారు. ప్రస్తుతం ఎంట్రీలెవెల్‌ మార్కెట్‌ 90శాతం ఉంటే పదిశాతం ప్రీమియం మార్కెట్‌ ఉందని కెనిచిరో పేర్కొన్నారు. సోని ప్రీమియం మార్కెట్‌కే మొగ్గుచూపుతుం దన్నారు. నాణ్యతలో రాజీపడేప్రశ్నే ఉండదని కెని చిరో హిబి పేర్కొన్నారు. ఆంధ్రప్రదేశ్‌, తెలంగాణల్లో సోనికి 500మందిడీలర్లు, 35 సర్వీస్‌టచ్‌ పాయిం ట్లు ఉన్నాయని ఆయన అన్నారు. పండగసీజన్‌ సందర్భంగా మార్కెటింగ్‌కోసం రూ.150 కోట్లు కేటాయించామన్నారు. తెలంగాణ, ఎపిలనుంచే తమకు 15 శాతం విక్రయాలుంటాయన్నారు. బ్రేవియా, హోంథియేటర్‌ఎక్కువ వాటా ఉంటుం దని కెనిచిరో వెల్లడించారు. ప్రస్తుతం తమిళనాడు యూనిట్‌లో 22 నుంచి 55 అంగుళాల టివిలు ఉత్పత్తి అవుతున్నాయన్నారు. స్థానికంగా మొబైల్‌ ఉత్పత్తికి అవకాశాలను అధ్యయనం చేస్తున్నామన్నారు. పండగసీజన్‌లో మార్కెట్‌లో మంచి పోటీ ఇవ్వగలమని ఆయన అన్నారు. కస్టమర్లు ఈ సీజన్‌లో బ్రేవియా, ఎక్స్‌పీరియా లు కొనుగోలుచేస్తే వారికి ప్లేస్టేషన్‌3, బ్లూరే ప్లేయర్‌, ఐటిబి హార్డ్‌డ్రైవ్‌, హెడ్‌ఫోన్లు, పవర్‌ బ్యాంకులు, పెన్‌డ్రైవ్‌లు వంటివి ఉచితంగా అందిస్తున్నామని అన్నారు. పండుగలసీజన్‌లో 40శాతం విక్రయాలు పెరిగే అవకాశం ఉందని సోని ఇండియా ఎండి వివరించారు. ఈ ఏడాది భారత్‌ విక్రయాలు 20శాతం వృద్ధిని సాధిస్తా యని ఆశిస్తున్నట్లు హిబి వెల్లడించారు. సోని ఎల్లవేళలా కెమేరా, డిస్‌ప్లే, బ్యాటరీలైఫ్‌, యూజర్‌ ఇంటర్‌ఫేస్‌పరంగా ప్రాధాన్యతనిస్తుందన్నారు.